**...şi a fost duminică**

*Teodor Dume*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

când m-am trezit era dimineaţă

îmi amintesc

o mare de oameni

se îndestulau din lumina

unei lumânări

era şi Dumnezeu printre ei

m-a privit ca pe un străin

mi-a contabilizat bătăile de inimă

pe fundalul acela de linişte deplină

a coborât în mine

şi mi-a şoptit

nu e foarte rău

linişteşte-te...

când am deschis ochii

instinctiv m-am uitat în sus

cerul era plin cu păsări